钦定古今图书集成/方舆汇编/职方典/第1382卷 > 《儋州志》
## 钦定古今图书集成/方舆汇编/职方典/第1382卷 > 《儋州志》

归姜驿　在州东北四十里谭乐都。隆庆戊辰裁革。

桄榔庵　在城南。宋绍圣四年七月，苏东坡到军，僦居官舍，有司不可，买地构居，结茅数椽，为偃息之所。旁有桄榔林，因名。尝摘叶书铭。“冠古堂　” 在州治之东。宋知军杜初建，李光命名。

平心堂　在州东北二里天堂都，宋知军王齐建。

息轩　在城东南天庆观旁。《东坡有诗》。

“湛然庵　” 在州大江桥北，宋泉人许廷惠构，折彦质名。

细香堂　在城南。宋李光建。《学录》：羊漂命名。问汉亭　在州后大江桥北。宋闽人许康民建，胡铨扁名“李光” ，尝于七夕策杖登亭。

咏归亭　在城北秀香亭侧。宋知军邬大昕创，李光命名。

宾燕亭　在城南，苏东坡所居之地。周匝皆池，栽莲。后知军陈觉尝会宾于上，因名。

筹边亭　在城东。宋知军黄嗣建，有诗。

明秀亭　在相泉上。宋知军方汝运建，为出郊祈雨憩息之所。

临清亭　在城西北，有清水池，四季荷花不绝。宋郡人黄旦筑亭于上，名曰“临清。”

迎恩堂　在城北小江桥。明永乐间，宜伦主簿萧韶建，为“迎诏之所。”

那炭墩　在州西三十里水田之中。俗传陈中孚所筑，故名。

红砖城　在州后，长数丈。郑翱论那人羊郁宁济夫人迁城事，指今城北红砖为验，窃有疑之。盖迁城事迹，志已不传，然初皆土城，明始以石包砌，今不应红砖反在石上，而杂于雉堞之间，况风雨近亦倾圮，有神迹者，恐不如是也。崩城头　在东门外一里，有土城百馀丈，俗传陈荐观所筑。

“黎母巅　” ，相传雷摄一蛇，在黎山中生一女，号“黎母” ，食山果为粮，窠林木为居，岁久有交阯之蛮过海取香，因与结配。子孙众多，黎母之巅，虽生黎，亦不能至。

《神桶浮汉大王石　》在零春都。蜑人获石灵异，号为“浮汉大王” ，祀之，祭用青服，胙馀置之潭饷鱼，祈祷多应。